Utti

Utti () on kylä, taajama, tilastoalue ja Kouvolan kaupunginosa Valkealan suuralueella. Itse Utin kylässä on noin 500 asukasta, kaupunginosa käsittää myös Utin kylän lähialueet sekä koko kaakkoisen Valkealan, eli muun muassa Tirvan seudun. Kouvolan keskustaan on Utista matkaa noin 12 kilometriä. Utissa sijaitsee Utin jääkärirykmentti, johon on keskitetty maavoimien erikoisjoukkotoiminta, puolustusvoimien helikopteritoiminta sekä näitä kahta tukevat toimialat. 
Suomen ensimmäinen ABC-liikennemyymälä, ABC Utti avattiin Utin kylään Valtatie 6:n varrelle joulukuussa 1998.

Utin postinumeroalueen (45410 Utti) väkiluku oli 824 vuonna 2020. Utissa sijaitsee myös lentokenttä, joka on pääasiallisesti sotilaskäytössä. Utissa sijaitsee myös alakoulu sekä kuntosalikäytössä itsepalveluperiaatteella toimiva Utti-halli.

Kouvolan paikallisliikenteen bussilinjat 8, 80, 82 ja 83 ajavat Utin kautta.

Kylät
Utti (taajama) 
Utin asemanseutu 
Ranta-Utti
Kuivala
Tyrri 
Kattilaharju
Haimila 
Metso
Kipparila
Mankki
Tirva 
Pasi 
Pyötsiä 
Vääntäjä
Kimmo
Sorsala

Katso myös 
 Utin linnoitus
 Utin Jääkärirykmentti
 Utin lentoasema
 Utin Laskuvarjokerho
 Utin rautatieasema

Lähteet 

Valkealan kylät
Kouvolan kaupunginosat
Kymenlaakson maakunnan taajamat